钦定古今图书集成/明伦汇编/官常典/第498卷 > 萧阿鲁带
## 钦定古今图书集成/明伦汇编/官常典/第498卷 > 萧阿鲁带

按《辽史》本传：“阿鲁带，字乙辛隐，乌隗部人。父女古，仕
至纠详稳。阿鲁带少习骑射，晓兵法，清宁间始仕，累
迁本部司徒，改乌古敌烈统军都监。大安七年，迁山
北副部署。九年，达理得、拔思母二部来侵，率兵击却
之。达理得复劫牛羊去，阿鲁带引兵追及，尽获所掠，
斩渠帅数人。是冬，达理得等以三百馀人梗边，复战”
却之，斩首二百馀级，加金吾卫上将军，封兰陵县公。
寿隆元年，第功加同中书门下平章事，进爵郡公，改
西北路招讨使。乾统三年，坐留宋俘当遣还者为奴，
免官。后被征，以老疾致仕，卒。